

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΠΡΟΣΛΗΨΗ ΠΡΟΣΩΠΙΚΟΥ**

**ΕΙΣΑΓΩΓΗ**

Η ΑΠΟΣΤΟΛΗ, αστική μη κερδοσκοπική εταιρεία, λειτουργεί στην περιοχή του Αγίου Νικολάου στο κέντρο της Αθήνας, τον *Πολυχώρο Παιδιού - Λέλα Καραγιάννη*. O πολυχώρος παρέχει μετά το τέλος της σχολικής μέρας, ένα φάσμα εκπαιδευτικών και βιωματικών διαδραστικών εργαστηρίων και δραστηριοτήτων για παιδιά 5 έως 12 ετών σε ένα περιβάλλον ασφαλές και ευχάριστο με στόχο:

* να ανοίξει νέους ορίζοντες για κάθε παιδί μέσα από το παιχνίδι, την μουσική, τα θεατρικά δρώμενα, την ζωγραφική, την συζήτηση
* να αξιοποιήσει εποικοδομητικά τον ελεύθερο χρόνο των παιδιών
* να προσφέρει κίνητρα, ευκαιρίες και ερεθίσματα στα παιδιά
* να υποστηρίξει τους εργαζόμενους γονείς, και την οικογένεια ευρύτερα

Ειδικότερα, οι δραστηριότητες του Πολυχώρου αποσκοπούν:

* στην καλλιέργεια της ενσυναίσθησης με σκοπό την ενημέρωση και την εκπαίδευση ενάντια σε κάθε μορφής πρακτικές βίας και εκφοβισμού
* στην ευαισθητοποίηση ενάντια στην σεξουαλική και κάθε άλλης μορφής κακοποίησης
* στην προαγωγή των αξιών του εθελοντισμού και την προώθηση της

περιβαλλοντικής συνείδησης

* στην ανάδειξη και εξοικείωση με το πολιτιστικό περιβάλλον
* στην εξοικείωση με την βιώσιμη διαβίωση και πρωτίστως την ανάδειξη των ωφελειών της υγιεινής διατροφής και άθλησης.

**ΕΙΔΙΚΟΤΗΤΕΣ – ΣΧΕΣΗ ΕΡΓΑΣΙΑΣ**

Για τη στελέχωση του *Πολυχώρου Παιδιού - Λέλα Καραγιάννη* » η ΑΠΟΣΤΟΛΗ καλεί τους υποψήφιους να υποβάλουν αίτηση για μία ( 1 ) θέση Παιδαγωγού μερικής απασχόλησης με σύμβαση ορισμένου χρόνου για τις δραστηριότητες του δραματικού ή θεατρικού παιχνιδιού για τις ομάδες παιδιών του προγράμματος δημιουργικής απασχόλησης

**ΤΥΠΙΚΑ ΠΡΟΣΟΝΤΑ – ΚΡΙΤΗΡΙΑ ΕΠΙΛΟΓΗΣ ΠΡΟΣΩΠΙΚΟΥ**

**Παιδαγωγός**

Α) Πτυχίο - Πανεπιστημιακό Δίπλωμα Τμήματος Μουσικών Σπουδών ή Τμήματος Θεατρικών Σπουδών ή Παιδαγωγικού Τμήματος Προσχολικής ή Δημοτικής Εκπαίδευσης της ημεδαπής του αντίστοιχου αναγνωρισμένου τμήματος της αλλοδαπής.

Β) Πιστοποιημένη καλή γνώση της Αγγλικής γλώσσας (επιπέδου Β2).

Γ) Εμπειρία τουλάχιστον δύο (2) ετών στο Δραματικό ή στο Θεατρικό Παιχνίδι

Δ) Θα εκτιμηθεί η γνώση Μουσικοκινητικής Αγωγής, διδασκαλίας Εικαστικών Τεχνών και Μουσειακής Αγωγής καθώς και η δυνατότητα σχεδιασμού και υλοποίησης αντίστοιχων προγραμμάτων σε ομάδες ενηλίκων.

Ε) Ευχέρεια χρήσης Η/Υ

**ΠΡΟΥΠΟΘΕΣΕΙΣ**

Οι υποψήφιοι θα πρέπει να έχουν:

* Την Ελληνική ιθαγένεια ή ιθαγένεια κράτους – μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους – μέλους της Ευρωπαϊκής Ένωσης, πρέπει απαραίτητα να γνωρίζει την ελληνική γλώσσα στο επίπεδο που προσδιορίζεται και διαπιστώνεται σύμφωνα με την παρ. 4του άρθρου 28 του Π.Δ. 50/2001 9 ΦΕΚ Α39, όπως έχει τροποποιηθεί και ισχύει κάθε φορά.
* Εκπληρώσει (αφορά τους άνδρες) τις στρατιωτικές τους υποχρεώσεις ή να έχουν απαλλαγεί νόμιμα από αυτές, ή εφόσον έχουν αναγνωρισθεί ως αντιρρησίες συνείδησης, να έχουν εκπληρώσει, σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.
* Τα πτυχία που χορηγούνται από εκπαιδευτικά ιδρύματα της αλλοδαπής γίνονται δεκτά, εφόσον έχουν αναγνώριση ακαδημαϊκής ισοτιμίας και αντιστοιχίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με τις διατάξεις του ν. 3328/2005 (Α΄80) ή απόφαση αναγνώρισης επαγγελματικών προσόντων βάσει του π.δ. 38/2010 (Α΄78) ή απόφαση αναγνώρισης επαγγελματικής ισοδυναμίας τίτλου σπουδών τριτοβάθμιας εκπαίδευσης με συναφή τίτλο σπουδών για κλάδο εκπαιδευτικού.
* Οι μεταπτυχιακοί τίτλοι σπουδών και τα διδακτορικά διπλώματα που χορηγούνται από εκπαιδευτικά ιδρύματα της αλλοδαπής γίνονται δεκτά εφόσον έχουν αναγνώριση ακαδημαϊκής ισοτιμίας από τον Δ.Ο.Α.Τ.Α.Π. ή αναγνώριση επαγγελματικής ισοδυναμίας συναφούς αντικειμένου με εκπαιδευτικό κλάδο)

**ΕΓΓΡΑΦΑ ΠΡΟΣ ΥΠΟΒΟΛΗ**

Βιογραφικό σημείωμα με πλήρη στοιχεία ταυτότητας/διαβατηρίου, διεύθυνση κατοικίας και τηλέφωνα επικοινωνίας.

**ΔΙΑΔΙΚΑΣΙΑ ΕΠΙΛΟΓΗΣ**

Στην επιλογή θα ακολουθηθεί η διαδικασία

α. της προεπιλογής αιτήσεων και

β. των συνεντεύξεων, όπως αναλυτικά περιγράφονται στην διαδικασία επιλογής προσωπικού της ΑΠΟΣΤΟΛΗ, αναρτημένη στην ιστοσελίδα του φορέα [www.mkoapostoli.gr.](http://www.mkoapostoli.gr/)

Επιμέρους δικαιολογητικά θα υποβληθούν όταν ζητηθούν από την ΑΠΟΣΤΟΛΗ.

Η παρούσα πρόσκληση εκδήλωσης ενδιαφέροντος αναρτάται στο διαδίκτυο μέσω της ιστοσελίδας του φορέα και συναφούς με την απασχόληση ιστοσελίδα. Οι ενδιαφερόμενοι μπορούν να αποστέλλουν τα βιογραφικά τους σημειώματα μέχρι και τη λήξη της διαδικασίας εκδήλωσης ενδιαφέροντος, την Κυριακή 21 Ιουλίου 2024 στην ιστοσελίδα: [https://www.mkoapostoli.com/προσκληση-εκδηλωσησ-ενδιαφεροντοσ-γ-190](https://www.mkoapostoli.com/%CF%80%CF%81%CE%BF%CF%83%CE%BA%CE%BB%CE%B7%CF%83%CE%B7-%CE%B5%CE%BA%CE%B4%CE%B7%CE%BB%CF%89%CF%83%CE%B7%CF%83-%CE%B5%CE%BD%CE%B4%CE%B9%CE%B1%CF%86%CE%B5%CF%81%CE%BF%CE%BD%CF%84%CE%BF%CF%83-%CE%B3-190).